Svaki državljanin Bosne i Hercegovine ima pravo glasati na izborima, bez obzira na to gdje živi. Ako želite ostvariti svoje biračko pravo, vi koji živite ili boravite izvan BiH morate se registrirati za svake izbore.

 **KAKO SE REGISTRIRATI ZA OPĆE IZBORE 2022?**

Od ove godine registracija se vrši putem portala E-izbori. Portalu možete pristupiti preko web stranice Centralne izborne komisije BiH www.izbori.ba

1. Kada otvorite stranicu pronađite prozor za portal e-izbori. Uđite na portal i kliknite na Otvaranje korisničkog naloga za elektronski pristup.
2. Nakon toga unesite tražene podatke (ime, prezime, matični broj, e-mail adresu i broj telefona). Kada ste to završili kliknite na Podnesi zahtjev za pristup. Za nekoliko ćete minuta od Centralne izborne komisije BiH na e-mail dobiti pristupnu šifru. Kada potvrdite prijem tog emaila sistem će vam otvoriti mogućnost da promijenite šifru koju ćete samo vi znati. Time ste otvorili svoj korisnički račun.
3. Na portalu E-izbori kliknite na Elektronska prijava birača za glasanje izvan Bosne i Hercegovine, nakon čega će vas sistem dalje voditi kroz cijeli proces prijave.

**Ako ste ranije bili upisani u birački spisak** potrebno je da kao dokaz identiteta skenirate i učitate jedan važeći bh. dokument sa slikom (lična karta/vozačka dozvola/pasoš), a kao dokaz adrese prebivališta jedan važeći američki dokument na kojem je upisana adresa prebivališta u SAD-u. (vozačka dozvola ili neki drugi ID na kojem je upisana adresa).

**Ako ste ranije bili upisani u birački spisak a istekao vam je važeći bh. dokument** ili **ako nikada ranije niste bili upisani u birački spisak** kao dokaz identiteta skenirajte i učitajte američki pasoš, onaj dio na kojem se nalaze lični podaci.

1. Kada unesete tražene podatke\*, sistem će generirati obrazac koji ćete odštampati i potpisati, a onda ga skenirati i učitati u sistem. Time je vaša prijava upotpunjena i uskoro nakon toga na e-mail ćete dobiti potvrdu da je prijava zaprimljena. Poslije toga na isti ćete način dobiti informaciju da li je prijava uredna ili nešto treba dopuniti.

**\*Osoba koja ima prijavljeno prebivalište u Bosni i Hercegovini** na obrascu prijave bira status PRIVREMENI BORAVAK IZVAN BIH, a **osoba koja nema nijedan bh. dokument niti prijavljeno prebivalište** prijavljuje se prema mjestu prebivališta iz 1991, a na obrascu prijave bira STATUS IZBJEGLOG LICA IZ BIH. Takva će osoba umjesto bh. dokumenta i američkog dokumenta u sistem učitati važeći američki dokument sa slikom, uvjerenje o državljanstvu i izjavu kao dokaz prebivališta u BiH 1991 godine.

**!! Napomena:** svaka osoba koja se prijavljuje mora imati posebnu email adresu **!!**

**REGISTRIRATI SE MOŽETE DO 19.** **JULA 2022.**

Za sva pitanja obratite se na e-mail [staviti email lokalnog koordinatora ili email koji je napravljen za tu svrhu] ili tekstualnom porukom na broj telefona: [lokalnog koordinatora, ako zeli da podijeli broj telefona]